**RĪCĪBA GADĪJUMOS, KAD KONSTATĒTA APSAIMNIEKOŠANAS PROBLĒMA, AVĀRIJAS SITUĀCIJA VAI PRETTIESISKA DARBĪBA LIETOTAJĀ NĪ**

1. **MĒRĶIS**

Instrukcijas mērķis ir informēt nekustamo īpašumu Lietotājus par rīcību gadījumos, kad VAS „Valsts nekustamie īpašumi” īpašumā, valdījumā, pārvaldīšanā un/vai apsaimniekošanā esošajos nekustamajos īpašumos tiek konstatēta apsaimniekošanas problēma, avārijas situācija vai prettiesiskas darbības kā rezultātā var rasties apdraudējums cilvēku veselībai un dzīvībai, kā arī nekustamais īpašums vai tā daļas tiek vai var tikt daļēji bojātas vai pilnīgi iznīcinātas.

1. **DOKUMENTĀ LIETOTO TERMINU UN SAĪSINĀJUMU SKAIDROJUMS**
	1. **24x7 atbalsts** – VNĪ diennakts atbalsta serviss, kuram jebkurā laikā var pieteikt jebkuru apsaimniekošanas problēmu un avārijas situāciju, kā arī saņemt nepieciešamās konsultācijas:
		1. zvanot pa bezmaksas informācijas tālruni **80002000**;
		2. rakstot e-pastu uz atbalsts@vni.lv.
		3. izmantojot VNĪ mobilo lietotni “VNĪ Klientu atbalsts”.
	2. **Apdrošinātājs** – nekustamā īpašuma apdrošinātājs, ar ko VNĪ ir noslēgts apdrošināšanas līgums;
	3. **Apsaimniekošanas problēma** – esošs, iespējams apdraudējums, kas rada lietošanas apgrūtinājumu, ierobežojumus Lietotājam, vai arī skar NĪ uzturēšanu un apsaimniekošanu Apsaimniekošanas pasākuma plāna ietvaros;
	4. **Avārijas situācija** – būtisks apdraudējums vai kaitējums cilvēka veselībai un dzīvībai; pēkšņa NĪ stāvokļa pasliktināšanās; apdraudējums trešo personu īpašumam, mantai, iekārtām; pilnīgs NĪ lietošanas iespēju zudums Lietotājam;
	5. **Lietotājs** – jebkura persona, kas, pamatojoties uz ar VAS „Valsts nekustamie īpašumi” noslēgto līgumu (nomas un apakšnomas līgumu, patapinājuma līgumu, pilnvarojuma līgumu, lietošanas līgumu, apsaimniekošanas līgumu, īres līgumu u.c.) lieto un/vai apsaimnieko VAS „Valsts nekustamie īpašumi” īpašumā, valdījumā, pārvaldīšanā un/vai apsaimniekošanā esošo nekustamo īpašumu vai tā daļu;
	6. **NĪ** – VAS „Valsts nekustamie īpašumi” īpašumā, valdījumā, pārvaldīšanā un/vai apsaimniekošanā un Lietotāja lietošanā un/vai apsaimniekošanā esošais nekustamais īpašums un tā objekti;
	7. **Prettiesiskas darbības** – neatļauta darbība, kuras rezultātā nodarīts kaitējums NĪ, t.sk. zādzības, laupīšana, NĪ tīša bojāšana;
	8. **VNĪ** – valsts akciju sabiedrība „Valsts nekustamie īpašumi”.
2. **APRAKSTS**
	1. Konstatējot *Avārijas situāciju* un/vai *Apsaimniekošanas problēmu*, Lietotājam **nekavējoties par to jāpaziņo VNĪ 24x7 atbalstam** un zemāk minētajos gadījumos – arī avārijas dienestiem:
		1. Ugunsgrēka vai eksplozijas gadījumā jāizsauc Valsts ugunsdzēsības un glābšanas dienests un Valsts policija (tālrunis 112);
		2. Vētras postījumu, koku un priekšmetu uzkrišanas gadījumā jāizsauc attiecīgā Pašvaldības policija (tālrunis 112);
		3. Noziedzīga nodarījuma gadījumā jāizsauc Valsts policija (tālrunis 112) un *(ja ir iespējams)* jāfiksē uz notikuma vietu ieradušos Valsts policijas pārstāvju kontaktinformācija;
		4. Transportlīdzekļa uzbraukšanas gadījumā jāizsauc Ceļu policija (tālrunis 112) un *(ja ir iespējams)* jāpieraksta ceļu satiksmes negadījumā iesaistīto transportlīdzekļu valsts reģistrācijas numuri un iesaistīto personu kontaktinformācija;
	2. Šīs instrukcijas 3.1.apakšpunktā noteiktajos gadījumos Lietotājam *(savu iespēju robežās)* jāpieaicina liecinieki NĪ vai tā daļas bojājuma/zuduma iestāšanās konstatācijai.
	3. Lietotājam savu iespēju robežās jānodrošina, lai atbildīgā dienesta sagatavotajā dokumentā vai tā sagatavotājā avārijas defektu aktā ir precīzi aprakstīti gadījuma, kas izraisīja NĪ vai tā daļas bojājumu/zudumu, apstākļi, cēloņi un sekas, tos piefiksējot ar foto vai video tehniku.
	4. Lai pasargātu savu, apkārtējo personu, iekārtu drošību, kā arī NĪ stāvokļa saglabāšanu, Lietotājam iespēju robežās, jādara viss iespējamais, lai apturētu vai samazinātu tālāku NĪ bojājumu rašanos (pagaidu jumti, iekārtu, preču, inventāra pārvietošana u.tml.). Citus bojāto NĪ vai tā daļas glābšanas pasākumus Lietotājs ir tiesīgs veikt tikai pēc to saskaņošanas ar VNĪ un pēc nepieciešamības ar Apdrošinātāju pārstāvi.
	5. Lietotājam ir jānodrošina iespēja Apdrošināšanas pārstāvim apskatīt bojāto vai iznīcināto NĪ vai tā daļu to bojājumu izvērtēšanai, pēc tam, kad ir saņemta informācija no VNĪ NĪ pārvaldnieka par Apdrošinātāja pārstāvja ierašanos. Lietotājs nav tiesīgs uzsākt bojātā objekta remontu vai bojāto mantu iznīcināšanu pirms bojātais objekts nav atrādīts Apdrošināšanas pārstāvim, ja VNĪ ir saņemts pieprasījums pēc nekustamā īpašuma apskates no Apdrošinātāja.
	6. Lietotāja pienākums ir nodot VNĪ visu viņa rīcībā esošo dokumentāciju un informāciju par NĪ vai tā daļas bojājuma/zuduma gadījumu.
	7. Gadījumā, ja konkrētais NĪ vai tā daļas bojājuma/zuduma gadījums tiek klasificēts kā apdrošināšanas gadījums un, pamatojoties uz to, ka Lietotājs nav rīkojies saskaņā ar šajā instrukcijā esošajām norādēm, Apdrošinātājs atsaka apdrošināšanas atlīdzības izmaksu VNĪ, Lietotājs sedz visus radušos zaudējumus vienā no šādiem viediem:
		1. Lietotājs aprēķina zaudējumu tāmi, to iesniedz saskaņošanai VNĪ, vienlaicīgi norādot darbu veicēju un darbu izpildes termiņu. Pēc ar VNĪ saskaņoto darbu veikšanas Lietotājs iesniedz veikto darbu pieņemšanas-nodošanas aktu VNĪ

vai

* + 1. VNĪ aprēķina zaudējumu tāmi, veic atjaunošanas darbus un izraksta Lietotājam rēķinu par veiktajiem darbiem.
	1. Gadījumus, kad zaudējumu aprēķināšanu un seku likvidēšanu veic Lietotājs, kad – VNĪ nosaka pusēm vienojoties.